EkBass/fiwiki-20250220-pages-articles huggingface dataset:
Iso Akanjärvi

Iso Akanjärvi on saareton metsäjärvi Savukosken eteläosassa Lapin maakunnassa. Sen pinta-ala on 2,1 neliökilometriä. Etäisyys Rovaniemeltä on 129 kilometriä koilliseen.Iso Akanjärvi. Järviwiki. Viitattu 10.9.2021. == Maantiede == Iso Akanjärven pituus lännestä itään on noin kaksi kilometriä. Allas on melko selkeäpiirteinen ilman mainittavia niemimaita. Järven etelärannalla on pientaloja. Luoteisrannalla levittäytyy Isoaapa. Kemijoki virtaa Iso Akanjärven itä- ja eteläpuolitse. Joen mutka, Purnunmukka, sijaitsee järven kaakkoispuolella. Iso Akanjärven kaakkoisosan Kesälahdenlahdelta lähtee noin kilometrin mittainen laskupuro etelään Kemijokeen. Iso Akanjärvi (65.412.1.001) kuuluu Mukkavaaran alueeseen (65.412), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Viitarannan alue (65.41) ja ensimmäinen jakovaihe Ylä-Kemijoen valuma-alue (65.4). Iso Akanjärvi on laajin Mukkavaaran alueen kolmesta vähintään hehtaarin laajuisesta vakavedestä. Kaksi muuta ovat Pikku Akanjärvi ja Keskimmäinen Akanjärvi.Mukkavaaran alue (65.412). Järviwiki. Viitattu 10.9.2021. Iso Akanjärvi on kolmanneksi laajin Savukosken yli 150:stä järveksi luokitellusta vakavedestä. Sitä edeltää Arajärvi ja Kiurujärvi ja seuraa Värriöjärvi.Savukoski . Järviwiki. Viitattu 10.9.2021. == Lähteet == Luokka:Savukosken järvet Luokka:Ylä-Kemijoen valuma-alue
Cravenin piirikunta

Cravenin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 102 139 vuonna 2019. Piirikunnan hallintokeskus on New Bernin kaupunki. Piirikunta on perustettu vuonna 1712. == Lähteet == == Aiheesta muualla == Luokka:Pohjois-Carolinan piirikunnat
Mordechaj Anielewicz

Mordechaj Anielewicz (1919 Wyszków – 8. toukokuuta 1943 Varsova) oli puolalainen vastarintaliikkeen taistelija. Hän johti juutalaista taistelujärjestö ŻOB:ia Varsovan geton kansannousun aikana. Hän kaatui 8. toukokuuta 1943 taistelujen aikana. ==Lähteet== ==Aiheesta muualla== Luokka:Puolalaiset sotilaat Luokka:Vuonna 1919 syntyneet Luokka:Vuonna 1943 kuolleet Luokka:Puolan vastarintaliikkeen henkilöt
Arajärvi (Savukoski)

Arajärvi on matala ja saareton metsäjärvi Savukosken länsiosassa Lapin maakunnassa. Sen pinta-ala on seitsemän neliökilometriä. Etäisyys Rovaniemeltä on 148 kilometriä pohjoiskoilliseen.Arajärvi. Järviwiki. Viitattu 10.9.2021. == Maantiede == Arajärven pituus etelästä pohjoiseen on neljä kilometriä. Kaakkoisrannalla on Kaiskarinniemi ja luoteisrannalla Haudanniemi. Järven kaakkoisosan muodostaa Saapaslahti, lounaassa on Karilahti, lännessä Haudanniemen eteläpuolella Hietalahti ja luoteessa Kapukkalahti. Noin kahdeksan yhdeksäsosaa järven pinta-alasta on korkeintaan kolme metriä syvä. Järven länsiosassa sijaitsee noin kahden hehtaarin laajuinen alue, jonka syvyys on vähintään kymmenen metriä; syvin kohta on neljätoista metriä. Arajärveen laskee Siyliö ja Niepponen koillisesta. Noin 800 metriä Arajärvestä itään sijaitsevalta Seitajärveltä (250,6 metriä mpy) virtaa laskuoja Arajärveen. Kapukkalammelta (249,6 metriä mpy) virtaa Kapukkaoja Kapukkalahden pohjoisrannalle. Arajärven luusua on altaan kaakkoiskulmassa, josta lähtee Yli-Arajoki Luusuavaaran itäpuolitse Värriöjärveen, joka sijaitsee seitsemisen kilometriä kaakkoon. Arajärven rannat ovat suurelta osin alavaa metsä- ja suomaata. Järven itäpuolella sijaitsee Seitavaara, jonka huippu on noin 315 metriä merenpinnan yläpuolella eli noin 65 metriä järven pintaa korkeammalla. Eteläpuolella on Luusuavaara, jonka huippu on noin 325 metriä mpy. Länsipuolella sijaitsee Pihlajavaara. Arajärven vesitilavuus on 13 211 000 kuutiometriä. Arajärvi (65.424.1.001) kuuluu Arajärven valuma-alueeseen (65.424), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä- Kemijoen valuma-alue (65.4). Arajärvi on laajin Arajärven valuma-alueen kuudesta vähintään hehtaarin laajuisesta vakavedestä. Toiseksi laajin on Seitajärvi.Arajärven valuma-alue (65.424). Järviwiki. Viitattu 10.9.2021. Arajärvi on laajin Savukosken yli 150:stä järveksi luokitellusta vakavedestä. Sitä seuraa Kiurujärvi, Iso Akanjärvi ja Värriöjärvi. Se on syvimmän kohdan perusteella Savukosken syvin järvi, keskisyvyyden perusteella Seitajärvi on hieman syvempi. Vain ani harva Savukosken järvistä on syvyysluodattu.Savukoski . Järviwiki. Viitattu 10.9.2021. == Lähteet == Luokka:Savukosken järvet Luokka:Ylä-Kemijoen valuma-alue
Hertfordin piirikunta

Hertfordin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 23 677 vuonna 2019. Piirikunnan hallintokeskus on Wintonin kunta ja suurin kunta on Ahoskie. Piirikunta on perustettu vuonna 1759. == Lähteet == == Aiheesta muualla == Luokka:Pohjois- Carolinan piirikunnat
Värriöjärvi

Värriöjärvi on saareton järvi Värriön kylässä Savukosken länsiosassa Lapin maakunnassa. Sen pinta-ala on 1,8 neliökilometriä. Etäisyys Rovaniemeltä on 147 kilometriä koilliseen.Värriöjärvi. Järviwiki. Viitattu 10.9.2021. == Maantiede == Värriöjärven pituus kaakosta luoteeseen on 2,8 kilometriä. Järven pohjoisosan leveys on yli kilometrin. Allas kapenee kaakossa sijaitsevaa luusuaa kohden, josta alkava Ala-Arajoki virtaa edelleen kaakkoon ja laskee Kemijokeen. Värriöjärveen virtaa Yli-Arajoki Arajärveltä, joka sijaitsee seitsemisen kilometriä luoteeseen. Vesireitti Arajärveltä Värriöjärven kautta Kemijokeen virtaa luoteesta kaakkoon ja on pituudeltaan yli 20 kilometriä. Värriöjärvi (65.423.1.002) kuuluu Arajoen alueeseen (65.423), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4).Arajoen alue (65.423). Järviwiki. Viitattu 10.9.2021. Värriöjärvi on neljänneksi laajin Savukosken yli 150:stä järveksi luokitellusta vakavedestä. Sitä laajempia ovat Arajärvi, Kiurujärvi ja Iso Akanjärvi.Savukoski . Järviwiki. Viitattu 10.9.2021. == Lähteet == Luokka:Savukosken järvet Luokka:Ylä-Kemijoen valuma-alue
Seitajärvi (järvi)

Seitajärvi on matala, melko tasasyvyinen ja saareton järvi Seitajärven kylässä Savukosken länsiosassa Lapin maakunnassa. Sen pinta-ala on 61 hehtaaria. Etäisyys Rovaniemeltä on 151 kilometriä pohjoiskoilliseen.Seitajärvi. Järviwiki. Viitattu 10.9.2021. == Maantiede == Seitajärven pituus kaakosta luoteeseen on yli kilometrin. Järven luoteisrannalla on kulttuurimaisema, muilla rannoilla on muutamia pientaloja. Järven eteläpuolella sijaitsee Seitavaara, jonka huippu on noin 315 metriä merenpinnan yläpuolella eli noin 65 metriä järven pintaa korkeammalla. Seitajärven länsikolkasta virtaa laskuoja Arajärveen (249,4 metriä mpy), joka sijaitsee noin 800 metriä länteen. Seitajärven pohjoispuolella sijaitsee Rautalampi (250,5 metriä mpy). Seitajärven vesitilavuus on 1 397 000 kuutiometriä. Seitajärvi (65.424.1.004) kuuluu Arajärven valuma-alueeseen (65.424), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4). Seitajärvi on toiseksi laajin Arajärven valuma-alueen kuudesta vähintään hehtaarin laajuisesta vakavedestä. Laajin on Arajärvi.Arajärven valuma-alue (65.424). Järviwiki. Viitattu 10.9.2021. == Lähteet == Luokka:Savukosken järvet Luokka:Ylä-Kemijoen valuma-alue
Eardwulf (Northumbrian kuningas)

Eardwulf (k. 810) oli Northumbrian kuningas 796–806 ja 808–810. Eardwulf oli ealdorman eli kuului ylhäisöön. Vuonna 791 Eardwulf vangittiin ja vietiin Riponiin, jossa Northumbrian kuningas Æthelred I käski tappaa hänet. Eardwulf onnistui kuitenkin pakenemaan ennen tuomion täytäntöönpanoa. Eardwulf ei ilmeisesti osallistunut kuningas Æthelredin vastaiseen salaliittoon. Æthelredin murhan jälkeen kuninkaaksi nousi Osbald ja Eardwulf palasi maanpaosta. Eardwulf sai käännytettyä kuningas Osbaldin kannattajat puolelleen, minkä jälkeen Osbald karkotettiin. Eardwulf julistettiin 14. toukokuuta 796 Northumbrian kuninkaaksi. Durhamin Simeonin mukaan Eardwulf kukisti Billington Moorissa vuonna 798 herttua Wadan ja kuningas Æthelredin murhaajien kapinan. Eardwulf hylkäsi vihityn vaimonsa ja asui jalkavaimonsa kanssa, mikä käänsi Yorkin arkkipiispa Eanbald II:n häntä vastaan. Eardwulf hyökkäsi Merciaan vuonna 801, sillä Mercian kuningas Coenwulf tuki ja suojeli Eardwulfin vastustajia. Pian sovittiin kuitenkin rauha englantilaisten piispojen ja aatelisten välityksellä. Anglosaksisen kronikan mukaan Ælfwald II ajoi Eardwulfin pois valtakunnastaan vuonna 806. Eardwulf haki turvaa Kaarle Suuren hovista Nijmegenistä ja lähti sieltä Roomaan hakemaan lisätukea. Eardwulf palasi Englantiin vuonna 808 tai 809 paavillisten ja keisarillisten lähettiläiden saattamana ja nousi ilmeisesti joksikin aikaa takaisin Northumbrian valtaistuimelle. Roger Wendoverilaisen mukaan Ælfwaldin jälkeen valtaistuimelle olisi kuitenkin noussut Eardwulfin poika Eanred, eikä Eardwulf itse. ==Lähteet== Luokka:Englannin anglosaksikuninkaat Luokka:Vuonna 810 kuolleet
Brittany (nimi)

Brittany on naisen etunimi, joka pohjautuu Ranskan alueen Bretagnen englanninkieliseen nimeen Brittany. Digi- ja väestötietoviraston mukaan Suomessa on vuoteen 2021 mennessä tilastoitu noin 30–40 Brittany-nimistä naista. Heistä suurin osa on syntynyt 1980- tai 1990-luvulla. ==Tunnettuja Brittanyja== *Brittany Borman (s. 1989), yhdysvaltalainen yleisurheilija *Brittany Bowe (s. 1988), yhdysvaltalainen pikaluistelija ja olympiamitalisti *Brittany Brown (s. 1995), yhdysvaltalainen pikajuoksija *Brittany Byrnes (s. 1987), australialainen näyttelijä *Brittany Daniel (s. 1976), yhdysvaltalainen näyttelijä *Brittany Elmslie (s. 1994), australialainen uimari ja olympiavoittaja *Brittany Fox (s. 1969), yhdysvaltalainen pornonäyttelijä *Brittany Hedderson (s. 1990), kanadalainen koripalloilija *Brittany ja Abigail Hensel (s. 1990), yhdysvaltalaiset siamilaiset kaksoset *Brittany Murphy (1977–2009), yhdysvaltalainen näyttelijä *Brittany Phelan (s. 1991), kanadalainen freestyle- ja alppihiihtäjä ja olympiamitalisti *Brittany Skye, oik. Brandie Rae Rothwell (s. 1977), yhdysvaltalainen pornonäyttelijä *Brittany Snow (s. 1986), yhdysvaltalainen näyttelijä *Brittany Timko (s. 1985), kanadalainen jalkapalloilija ja olympiamitalisti *Brittany Tiplady (s. 1991), kanadalainen näyttelijä ==Kuvitteellisia Brittanyja== *Brittany Pierce, henkilöhahmo televisiosarjassa Glee ==Lähteet== Luokka:Etunimet
Onslow’n piirikunta

Onslow’n piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 197 938 vuonna 2019. Piirikunnan hallintokeskus on Jacksonvillen kaupunki. Piirikunta on perustettu vuonna 1734. Piirikunnassa sijaitsee Yhdysvaltain merijalkaväen koulutusleiri Camp Lejeune. == Lähteet == == Aiheesta muualla == Luokka:Pohjois-Carolinan piirikunnat
Gatesin piirikunta

Gatesin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 11 562 vuonna 2019. Piirikunnan hallintokeskus on Gatesvillen kunta. Piirikunta on perustettu vuonna 1779. == Lähteet == == Aiheesta muualla == Luokka:Pohjois-Carolinan piirikunnat
Dinko Šimunović

Dinko Šimunović (1873 Knin, Dalmatia, Itävalta-Unkari – 1933 Zagreb, Jugoslavia) oli jugoslavialainen kirjailija. Hänen tuotantoaan sävyttää kroatialaisen kansallistunnon herääminen. ==Suomennetut teokset== * Kilpakosijat (Alkar), kroatian kielestä suom. Eino Nieminen, Porvoo: WSOY 1943 ==Lähteet== ==Aiheesta muualla== Luokka:Kroatialaiset kirjailijat Luokka:Vuonna 1873 syntyneet Luokka:Vuonna 1933 kuolleet
Mika Ilkko

Mika Ilkko (s. 13. syyskuuta 1984 Kajaani) on suomalainen pesäpalloilija. Ilkko edusti urallaan Superpesiksessä Sotkamon Jymyä, Seinäjoen Maila-Jusseja ja Kankaanpään Mailaa. Sotkamon Jymyssä pelatessaan Ilkko saavutti SM-kultaa kaudella 2004. Ilkko pelasi urallaan 50 Superpesiksen runkosarjan ottelua. Näissä hän löi kolme kunnaria yhdeksän tavallista juoksua, toi 14 juoksua ja keräsi 133 kärkilyöntiä. Ilkko pelasi urallaan 16 Superpesiksen ylemmän loppusarjan ottelua. Näissä hän löi neljä tavallista juoksua ja keräsi 17 kärkilyöntiä. Ilkko pelasi urallaan 38 Superpesiksen alemman loppusarjan ottelua. Näissä hän löi kaksi kunnaria ja neljä tavallista juoksua, toi 27 juoksua ja keräsi 163 kärkilyöntiä. https://www.pesis.fi/wp- content/uploads/2021/01/Ilkko-Mika.xlsx == Lähteet == Luokka:Suomalaiset pesäpalloilijat Luokka:Vuonna 1984 syntyneet Luokka:Elävät henkilöt
Risto Pakarinen

Risto Pakarinen on suomalainen kirjailija ja toimittaja, joka on myös toiminut kääntäjänä. Koulutukseltaan Pakarinen on kauppatieteiden maisteri.https://www.ristopakarinen.com/ristory/ Hän on toiminut vapaana toimittajana erikoisalueenaan jääkiekko ja on toiminut myös toimittajana Kansainvälisessä jääkiekkoliitossa IIHF:ssä. Hän on myös suomentanut ruotsalaisen Kiekkotähti-nuortenkirjasarjan. Hänen esikoisromaaninsa Someday Jennifer (HarperCollins Canada 2019) ilmestyi ensin Kanadassa vuonna 2019, ja sitten myös Suomessa, Ruotsissa ja Saksassa. Suomessa romaani oli kustantamon ensimmäinen suomalaiskirjailijan teos. Pakarisen viimeisin teos on syyskuussa 2024 ilmestynyt Alpo Suhosen elämäkerta Alpo. Hän on myös yksi nuorisomusikaali Lätkä The Musicalin käsikirjoittajista. Pakarinen asuu Tukholmassa. == Tuotanto == === Tietokirjat === *Pakarinen, Risto: Joukkue vailla vertaa - 10 vuotta maailmanmestaruudesta. Finnjewel 2005. ISBN 952-99448-1-0 * Pakarinen, Risto - Brückler, Bernd: This is Russia: Life in the KHL. CreateSpace 2013 http://www.amazon.com/dp/1494379287/ ISBN 978-1-4943-7928-5 -- Suomeksi Elämää KHL:ssä. Into Kustannus 2014.https://kauppa.intokustannus.fi/pakarinen-risto/ ISBN 978-952-264-343-8 *Cameron, Steve et al: Hockey Hall of Fame Treasures. (Afterword). Firefly Books 2011 . ISBN 978-1-55407-887-5 * Pakarinen, Risto - Suhonen, Alpo: Pelaa omalla mailallasi. Auditorium 2015. ISBN 978-952-7043-19-6 * Pakarinen, Risto - Suhonen, Alpo: Markku Kanerva - Näin valmennan voittajia. Into 2020. https://kauppa.intokustannus.fi/kirja/markku-kanerva-valmentaja/ ISBN 978-952-351-200-9 * Pakarinen, Risto - Suhonen, Alpo: Markku Kanerva - Matkalla EM-kisoihin (äänikirja). Into 2021.https://kauppa.intokustannus.fi/kirja/markku-kanerva-nain-valmennan- voittajia-matkalla-em-kisoihin/ ISBN 978-952-351-676-2 * Pakarinen, Risto - Penttala, Pia: Suomen Supernanny – pienillä teoilla parempaa perhe-elämää. Into 2021. ISBN 978-952-351-753-0 *Pakarinen, Risto - Puhakka, Janne: Ulos kopista, Johnny Kniga 2022. ISBN 978-951-0-46778-7 * Pakarinen, Risto - Penttala, Pia: Suomen Supernanny – Lempeämpää perhe-elämää. Into 2022. ISBN 978-952-351-814-8 * Pakarinen, Risto: Alpo. Into 2024. ISBN 978-952-393-331-6 === Romaanit === * Pakarinen, Risto: Someday Jennifer. HarperCollins Canada 2019. https://www.harpercollins.ca/9781443453851/someday-jennifer/ ISBN 978-1-4434-5385-1 == Lähteet == == Aiheesta muualla == * Risto Pakarisen verkkosivut Luokka:Suomalaiset kirjailijat Luokka:Suomalaiset urheilutoimittajat Luokka:Syntymävuosi puuttuu Luokka:Elävät henkilöt
Mandariininhattu

Mandariininhattu (Holmskioldia sanguinea) on huulikukkaiskasvien (Lamiaceae) heimoon kuuluva kasvilaji. Mandariininhattu on pienehkö pensas, jonka lehtiasento on vastakkainen. Lehdet ovat soikeita ja suippokärkisiä. Kukinnot ovat lehtihankoihin kehittyviä lyhyitä terttuja tai varsien päihin kehittyviä röyhymäisiä terttuja. Kukkien verhiöt ovat teriömäisiä, muodoltaan pyöreitä tai kellomaisia sekä väriltään punaisia tai oransseja. Verhiöt muuttuvat hedelmävaiheessa ruskeiksi. Teriö on putkimainen, tiilenpunainen ja liuskoittunut viideksi lyhyeksi liuskaksi. Heteitä on neljä kappaletta. Emin sikiäin on nelilokeroinen ja jokaisessa lokerossa on yksi siemenaihe. Hedelmänä on syvään neliliuskainen luumarja, jossa laajentunut verhiö on vielä jäljellä. Mandariininhattu kasvaa luonnossa alkuperäisenä Himalajan alarinteillä 300–1500 metrin korkeudessa Intian Kumaonin alueelta Bhutaniin. Mandariininhattua viljellään kuitenkin myös koristekasvina ja koristekasvikäyttöön on jalostettu luontaisten punakukkaisten mandariininhattujen lisäksi kukkien väriltään keltaisia ja pronssinvärisiä muotoja. == Lähteet == Luokka:Huulikukkaiskasvit
Israel Joshua Singer

Israel Joshua Singer (30. marraskuuta 1893 Lublinin voivodikunta, Puola – 10. helmikuuta 1944 Los Angeles, Yhdysvallat) oli juutalainen jiddišinkielinen kirjailija. Hän muutti Puolasta Yhdysvaltoihin 1934. Hänen veljensä oli kirjailija Isaac Bashevis Singer. Singer julkaisi esikoisteoksensa Joše Kalb 1932 asuessaan vielä Puolassa. Hän kirjoitti kolmiosaisen sukukronikan Di brider Aškenazi (1936) Łódźin kaupungissa asuneen perheen kolmen sukupolven vaiheista. Hänen teoksiaan on dramatisoitu ja esitetty New Yorkin juutalaisessa teatterissa. ==Lähteet== ==Aiheesta muualla== Luokka:Juutalaiset kirjailijat Luokka:Yhdysvaltalaiset kirjailijat Luokka:Vuonna 1893 syntyneet Luokka:Vuonna 1944 kuolleet
Emma Stonen filmografia

Tämä on Emma Stonen filmografia. == Elokuvat == Vuosi Suomenkielinen nimi Alkuperäinen nimi Rooli Muuta 2007 Superbad Superbad Jules 2008 The Rocker The Rocker Amelia 2008 The House Bunny The House Bunny Natalie 2009 Pelimiehen painajainen Ghosts of Girlfriends Past Allison Vander­meersh 2009 Paper Man Paper Man Abby 2009 Zombieland Zombieland Wichita / Krista 2010 Marmaduke Marmaduke 2010 Easy A Easy A Olive Penderghast 2011 Vain seksiä Friends with Benefits Kayla 2011 Hölmö hullu rakkaus Crazy, Stupid, Love Hannah Weaver 2011 Piiat The Help Eugenia ”Skeeter” Phelan 2012 The Amazing Spider-Man The Amazing Spider-Man Gwen Stacy 2013 Gangsterisota Gangster Squad Grace Faraday 2013 Movie 43 Movie 43 Veronica Osio: ”Veronica” 2013 Croodit The Croods 2014 The Amazing Spider-Man 2 The Amazing Spider-Man 2 Gwen Stacy 2014 Magic in the Moonlight Magic in the Moonlight Sophie Baker 2014 Birdman Birdman Sam Thomson 2014 The Interview The Interview itsenään cameo 2015 Irrational Man Irrational Man Jill Pollard 2015 Aloha Aloha Allison Ng 2016 Popstar: Never Stop Never Stopping Popstar: Never Stop Never Stopping Claudia Cantrell kreditoimaton cameo 2016 La La Land La La Land Mia Dolan 2017 Battle of the Sexes Battle of the Sexes Billie Jean King 2018 The Favourite The Favourite Abigail Masham 2019 Zombieland: Double Tap Zombieland: Double Tap Wichita / Krista 2020 Croodit 2 The Croods: A New Age 2021 Cruella Cruella Estella von Hellman / Cruella de Vil 2022 When You Finish Saving the World When You Finish Saving the World ainoastaan tuottajana 2023 Poor Things Poor Things Bella Baxter myös tuottajana 2023 Problemista Problemista ainoastaan tuottajana 2024 Kinds of Kindness Kinds of Kindness Rita / Liz / Emily 2024 I Saw the TV Glow I Saw the TV Glow ainoastaan tuottajana 2024 A Real Pain A Real Pain ainoastaan tuottajana 2025 Bugonia Bugonia kuvausvaiheessa; myös tuottajana Eddington Eddington jälkituotannossa == Televisiosarjat == Vuosi Suomenkielinen nimi Alkuperäinen nimi Rooli Muuta 2005 The New Partridge Family The New Partridge Family Laurie Partridge julkaisematon pilottijakso 2005 Näkijä Medium Cynthia McAllister Jakso: ”Sweet Dreams” 2006 Zackin ja Codyn viiden tähden elämää The Suite Life of Zack & Cody Jakso: ”Crushed” 2006 Veljemme on nero Malcolm in the Middle Diane Jakso: ”Lois Strikes Back” 2006 Lucky Louie Lucky Louie Shannon Jakso: ”Get Out” 2007 Drive Drive Violet Trimble 2011 Robot Chicken Robot Chicken useita ääni­rooleja 2012 30 Rock 30 Rock itsenään Jakso: ”The Ballad of Kenneth Parcell” 2012 iCarly iCarly Heather Jakso: ”iFind Spencer Friends” 2018 Maniac Maniac Annie Landsberg myös vastaavana tuottajana 2023–2024 The Curse The Curse Whitney Siegel myös vastaavana tuottajana 2024 Fantasmas Fantasmas Genevieve Jakso: ”The Void” myös vastaavana tuottajana == Videopelit == * Sleeping Dogs, , (2012) == Lähteet == Luokka:Filmografiat
Alana

Alana on naisen etunimi, joka on johdettu miehennimestä Alan. Digi- ja väestötietoviraston mukaan Suomessa on joulukuun 2024 loppuun mennessä tilastoitu noin 90 Alana-nimistä naista. == Tunnettuja Alanoja == * Alana Blahoski (s. 1974), yhdysvaltalainen jääkiekkoilija ja olympiavoittaja * Alana Boden (s. 1997), englantilainen näyttelijä * Alana Cook (s. 1997), yhdysvaltalainen jalkapalloilija * Alana Evans (s. 1976), yhdysvaltalainen pornonäyttelijä * Alana de la Garza (s. 1976), yhdysvaltalainen näyttelijä * Alana Haim (s. 1991), yhdysvaltalainen muusikko ja näyttelijä == Lähteet == Luokka:Etunimet
Jari Rantala

Jari Rantala -nimisiä henkilöitä ovat: * Jari Rantala (s. 1962), Loimaan kaupunginjohtaja * Jari Rantala (s. 1963), Laihian (aik. Pomarkun) kunnanjohtaja * Jari Rantala (s. 1967), kirjailija ja käsikirjoittaja.
Atsiridiinit

Atsiridiinit ovat heterosyklisiä orgaanisia yhdisteitä, joiden rakenteessa on kahden hiiliatomin ja yhden typpiatomin muodostama kolmiatominen rengas. Yksinkertaisin atsiridiineihin kuuluva yhdiste on etyleeni-imiini eli atsiridiini.G. Scherr, U. Steuerle & R. Fikentscher: Imines, Cyclic, Kirk- Othmer Encyclopedia of Chemical Technology, John Wiley & Sons, New York, 2000. Ulrich Steuerle & Robert Feuerhake: Aziridines, Ullmann's Encyclopedia of Industrial Chemistry, John Wiley & Sons, New York, 2006. ==Ominaisuudet ja reaktiivisuus== Pienimolekyyliset ja rakenteeltaan yksinkertaiset atsiridiinit ovat nesteitä ja suurimolekyyliset atsiridiinit ovat kiinteitä aineita. Yhdisteet liukenevat orgaanisiin liuottimiin ja pienimolekyyliset atsiridiinit myös veteen. Ryhmän yhdisteet ovat vain heikosti emäksisiä. Atsiridiinit ovat hyvin reaktiivisia ja kykenevät reagoimaan niin nukleofiilien kuin elektrofiilienkin kanssa. Atsiridiinit reagoivat esimerkiksi elektrofiilisten alkyylihalidit kanssa muodostaen alkyloituja atsiridiineja. Epoksidien tavoin atsiridiinien rengasrakenne on hyvin jännittynyt ja nukleofiilit reagoivat sen kanssa substituutioreaktiolla, jolloin rengasrakenne avautuu. Erityisesti yksinkertaiset atsiridiinit ovat taipuvaisia tähän ja polymeroituvat. ==Valmistus== Yksinkertaisia atsiridiineja voidaan valmistaa 1,2-aminohalideista intermolekylaarisella reaktiolla emäksisissä olosuhteissa. Yksi yleisimpiä tapoja valmistaa atsiridiineja on alkeenien ja nitreenien välinen additioreaktio. Nitreeni muodostetaan useimmiten in situ esimerkiksi sulfonamideista. Atsiridiineja voidaan valmistaa myös epoksideista. Ensimmäisessä vaiheessa atsidi-ioni reagoi epoksidirenkaan kanssa atsidoalkoholiksi. Muodostunut atsidoalkoholi reagoi seuraavassa vaiheessa trifenyylifosfiinin kanssa muodostaen atsiridiinirakenteen. ==Lähteet== Luokka:Heterosykliset yhdisteet
Vesa Mikkola

Vesa Mikkola (s. 20. tammikuuta 1965) on suomalainen pesäpalloilija. Mikkola edusti pääsarjaurallaan kasvattajaseuraansa Kouvolan Pallonlyöjiä, Imatran Pallo-Veikkoja ja Haminan Palloilijoita. Imatran Pallo-Veikoissa pelatessaan Mikkola saavutti yhden SM-kullan kaudella 1991 ja kolme SM-hopeaa kausina 1989, 1990 ja 1993. Kaudella 1988 Mikkola voitti lyöjäkuninkuuden ja tehotilaston. Kaudella 1991 Mikkola valittiin Vuoden pesäpalloilijaksi. Mikkola pelasi urallaan kahdeksan Itä-Länsi-ottelua ja neljä Liitto-Lehdistö- ottelua. Hän pelasi ulkokentällä ykkösvahtina. Mikkola pelasi urallaan Pesäpallon SM-sarjassa ja Superpesiksessä yhteensä 366 runkosarjaottelua. Näissä hän löi 26 kunnaria ja 471 tavallista juoksua, toi 198 juoksua ja keräsi 1 511 kärkilyöntiä. Mikkola pelasi urallaan 44 ylemmän loppusarjan ottelua. Näissä hän löi kahdeksan kunnaria ja 45 tavallista juoksua, toi 27 juoksua ja keräsi 181 kärkilyöntiä. Mikkola pelasi urallaan 17 alemman loppusarjan ottelua. Näissä hän löi kaksi kunnaria ja 13 tavallista juoksua, toi kymmenen juoksua ja keräsi 79 kärkilyöntiä. https://www.pesis.fi/wp- content/uploads/2021/01/Mikkola-Vesa.xlsx == Lähteet == Luokka:Suomalaiset pesäpalloilijat Luokka:Vuonna 1965 syntyneet Luokka:Elävät henkilöt
Adriana

Adriana on naisen etunimi, joka on johdettu miehennimestä Adrian. Digi- ja väestötietoviraston mukaan Suomessa on joulukuun 2024 loppuun mennessä tilastoitu noin 630–650 Adriana-nimistä naista. == Nimipäivä == Adrianalla on nimipäivä Ruotsin almanakassa 4. maaliskuuta. Nimi lisättiin kalenteriin vuonna 2001. == Tunnettuja Adrianoja == * Adriana Araújo (s. 1981), brasilialainen nyrkkeilijä ja olympiamitalisti * Adriana Barraza (s. 1956), meksikolainen näyttelijä * Adriana Basile (n. 1580–1640), italialainen laulaja ja säveltäjä * Adriana Behar (s. 1969), brasilialainen rantalentopalloilija ja olympiamitalisti * Adriana Carmona (s. 1973), venezuelalainen taekwondoin ja olympiamitalisti * Adriana Chechik (s. 1991), yhdysvaltalainen pornonäyttelijä * Adriana Ferreira (s. 1990), portugalilainen huilisti * Adriana Jelinkova (s. 1995), alankomaalainen alppihiihtäjä * Adriana Karembeu (s. 1971), slovakialainen malli ja näyttelijä * Adriana Krnáčová (s. 1960), tšekkiläinen poliitikko * Adriana Leal da Silva (s. 1996), brasilialainen jalkapalloilija * Adriana Leon (s. 1992), kanadalainen jalkapalloilija * Adriana Lima (s. 1981), brasilialainen malli * Adriana Lisboa (s. 1970), brasilialainen kirjailija * Adriana Pérez (s. 1992), venezuelalainen tennispelaaja * Adriana Moisés Pinto (s. 1978), brasilialainen koripalloilija ja olympiamitalisti * Adriana ”Diana” van der Plaats (s. 1971), alankomaalainen uimari ja olympiamitalisti * Adriana Sachs (s. 1993), argentiinalainen jalkapalloilija * Adriana Sage (s. 1980), meksikolainen pornonäyttelijä * Adriana Vilagoš (s. 2004), serbialainen keihäänheittäjä == Kuvitteellisia Adrianoja == * Adriana, päähenkilö Kaija Saariahon oopperassa Adriana Mater == Lähteet == Luokka:Etunimet
Hiirimuuranen

Hiirimuuranen (Myrmotherula unicolor) on puumuurien heimoon kuuluva varpuslintu. Hiirimuurasta tavataan Brasilian kaakkoisosissa, ja sen levinneisyysalueen pinta-ala on noin 237 000 km2. Vuonna 2007 lajin kannaksi arvioitiin noin 10 000 yksilöä. Lajia uhkaa elinympäristöjen tuhoutuminen. == Lähteet == Luokka:Muuraset
Michael Gandolfini

Michael Gandolfini (s. 10. toukokuuta 1999) on yhdysvaltalainen näyttelijä. Gandolfini teki debyyttinsä elokuvassa Ocean’s 8 (2018). Hän myös näyttelee isänsä James Gandolfinin tunnetuimman roolihahmon, Tony Sopranon, nuorempaa versiota elokuvassa The Many Saints of Newark (2021), joka on esiosa televisiosarjalle Sopranos. Hän myös näytteli sivuroolia televisiosarjassa The Deuce. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1999 syntyneet Luokka:Amerikanitalialaiset Luokka:Amerikanpuolalaiset Luokka:Elävät henkilöt
Tummasiipimuuranen

Tummasiipimuuranen (Myrmotherula behni) on puumuurien heimoon kuuluva varpuslintu. Tummasiipimuurasta tavataan Brasiliassa, Kolumbiassa, Ecuadorissa, Ranskan Guianassa, Guyanassa ja Venezuelassa, ja sen levinneisyysalueen pinta-ala on noin 1 190 000 km2. Lajia on kuvattu harvinaiseksi ja se on vähenemässä elinympäristöjen tuhoutumisen vuoksi. Laajan levinneisyysalueen turvin se on kuitenkin luokiteltu elinvoimaiseksi. == Lähteet == Luokka:Muuraset Luokka:Elinvoimaiset lajit
Mine-ye gonah

Mive-ye gonah (myös nimellä Hak Yolu) on vuonna 1971 ilmestynyt turkkilais- iranilainen draamaelokuva. == Näyttelijät == == Lähteet == == Aiheesta muualla == * Luokka:Vuoden 1971 elokuvat Luokka:Turkkilaiset elokuvat Luokka:Iranilaiset elokuvat Luokka:Monikieliset elokuvat
Harmaarintamuuranen

Harmaarintamuuranen (Myrmotherula menetriesii) on puumuurien heimoon kuuluva varpuslintu. Harmaarintamuurasta tavataan Boliviassa, Brasiliassa, Kolumbiassa, Ecuadorissa, Ranskan Guianassa, Guyanassa, Perussa, Surinamessa ja Venezuelassa, ja sen levinneisyysalueen pinta-ala on noin 6 980 000 km2. Lajia on kuvattu yleiseksi, mutta se on vähenemässä elinympäristöjen tuhoutumisen vuoksi. Laajan levinneisyysalueen turvin se on kuitenkin luokiteltu elinvoimaiseksi. == Lähteet == Luokka:Muuraset Luokka:Elinvoimaiset lajit
Lyijymuuranen

Lyijymuuranen (Myrmotherula assimilis) on puumuurien heimoon kuuluva varpuslintu. Lyijymuurasta tavataan Boliviassa, Brasiliassa, Kolumbiassa ja Perussa, ja sen levinneisyysalueen pinta-ala on noin 2 000 000 km2. Lajin on kuvattu olevan melko yleinen, mutta laikuttaisesti levittäytynyt. Laji on luokiteltu elinvoimaiseksi, mutta se on vähenemässä elinympäristöjen tuhoutumisen vuoksi. == Lähteet == Luokka:Muuraset Luokka:Elinvoimaiset lajit
Osbert Sitwell

Osbert Sitwell (1892 Lontoo, Britannia – 1969 Firenzen lähellä, Italia) oli brittiläinen kirjailija. Hän kirjoitti proosaa, lyriikkaa ja viisiosaiset muistelmat. Hänen sisarensa oli kirjailija Edith Sitwell. 1926 ilmestyneessä romaanissaan Before the Bombardement Sitwell antaa satiirisen kuvan viktoriaanisesta yhteiskunnasta. ==Lähteet== ==Aiheesta muualla== Luokka:Brittiläiset kirjailijat Luokka:Vuonna 1892 syntyneet Luokka:Vuonna 1969 kuolleet
Isonokimuura

Isonokimuura (Akletos goeldii) on puumuurien heimoon kuuluva varpuslintu. Isonokimuuraa tavataan Boliviassa, Brasiliassa ja Perussa, ja sen levinneisyysalueen pinta-ala on noin 344 000 km2. Lajin on kuvattu olevan melko yleinen, ja se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Aïoun

Aïoun (, myös Aïoun El Atrouss, Ayoun el-Atrouss ja muita kirjoitusasuja) on kaupunkikunta sekä Hodh El Gharbin alueen ja Aïounin departementin hallinnollinen keskus Mauritaniassa. Se sijaitsee 805 kilometriä Nouakchottista itään. Kunnassa on 24 200 asukasta (vuonna 2013, väestönlaskenta). ==Maantiede ja asutus== Aïounin kunnan pinta-ala on 110 neliökilometriä. Se rajoittuu pohjoisessa Nsavennin, idässä Egjertin, etelässä Beneamanen ja Tin Hamadin sekä lännessä Dweiraran kuntiin. Maisemaa leimaavat pohjoisen ja lännen kalliorinteet sekä tasankoa halkovat vadit. Seutu kuuluu Sahelin ja Saharan siirtymävyöhykkeeseen. Vuotuinen sademäärä on noin 250 millimetriä. Pysyviä vesistöjä ei ole. Pohjavesi on keskimäärin 25 metrin syvyydessä. Kuntaan kuuluu 27 kaupunginosaa ja kuusi kylää. ==Historia== Aïoun oli 1600-luvulta lähtien karavaanien pysähdyspaikka, jonka kautta kuljetettiin Tichitin suolaa ja etelän viljaa. Ranskan siirtomaa-aikana siitä tuli paikallinen hallintokeskus, joka kuului vuoteen 1944 saakka Ranskan Sudaniin. Mauritanian itsenäistyttyä Aïounista tuli Hodh El Gharbin alueen pääkaupunki. Sen väestö kasvoi varsinkin 1970- ja 1980-lukujen kuivuusjakson aikana. Nykyinen kunta on perustettu vuonna 1986. Sen kehitys perustuu hyviin liikenneyhteyksiin ja vilkkaaseen kaupankäyntiin. ==Liikenne, talous ja palvelut== Aïounin kautta kulkee Nouakchottista Némaan johtava maantie RN3, josta haarautuu päällystetty tie Malin Nioroon. Liikenneasema sijaitsee kaupungin länsilaidalla. Aïounissa on myös lentokenttä, jolla ei ole säännöllistä liikennettä. Paikallisia elinkeinoja ovat karjanhoito, maanviljely, käsityöammatit sekä kaupankäynti, joka suuntautuu voimakkaasti myös Maliin. Tärkeimmät viljelykasvit ovat durra, lehmänpapu, vesimeloni ja vihannekset. Tuotantoeläimiä ovat naudat, lampaat, vuohet, kamelit, hevoset, aasit ja siipikarja. Kaupungissa on laaja keskustori, eläintori ja teurastamo, mutta ei lainkaan teollisuutta. Palveluihin kuuluvat ala- ja yläkoulut, lyseo, ammattikoulu, islamilainen yliopisto, terveyskeskus ja sairaala. Kaupungissa on vesijohto-, sähkö- ja puhelinverkot, mutta ei viemäröintiä tai jätehuoltoa. ==Matkailu== Aïounin matkailupotentiaali perustuu seudun kauniisiin maisemiin varsinkin sadekauden jälkeen. Kaupungissa on pieni hotelli ja muita majoituspalveluja. Sadekaudella järjestetään kaksi kulttuurifestivaalia. ==Lähteet== Luokka:Hodh El Gharbin alue Luokka:Mauritanian kaupungit
Tummaevämeriahven

Tummaevämeriahven (Epinephelus guttatus) on meriahventen (Serranidae) heimoon ja meriahventen (Epinephelinae) alaheimoon kuuluva merivesissä elävä kalalaji. == Koko ja ulkonäkö == Tummaevämeriahven saavuttaa tavallisesti noin 40 senttimetrin pituuden (TL) ja voi maksimissaan kasvaa lähes 80 senttimetrin mittaiseksi (TL). Se voi painaa maksimissaan noin kahdeksan kilogrammaa. Tummaevämeriahven on väritykseltään kellanruskea, vihertävän valkea tai vaalean punaruskea. Päässä ja ruumiissa on täpliä, joiden väri vaihtelee kirkkaan oranssinruskeasta tummanpunaiseen. Selkäevä, pyrstö ja peräevä ovat oliivinvärisiä. Rintaevät ovat vaalean oranssinpunaisia ja vatsaevät ruumiin värisiä. Tummaevämeriahvenella on kyljissään vaakasuuntaisella rivillä 92–104 suomua. Selkäevässään lajilla on 11 piikkiruotoa ja 15–16 nivelruotoa. Peräevässään tummaevämeriahvenella on kolme piikkiruotoa ja kahdeksan nivelruotoa ja rintaevissään 16–18 ruotoa. == Levinneisyys ja elintavat == Tummaevämeriahventa tavataan trooppisella läntisellä Atlantin valtamerellä alueella Pohjois-Carolinasta Venezuelaan. Se on Karibialla sukunsa Epinephelus yleisin laji. Lajin elinympäristöjä ovat koralliriutat ja kallioiset pohjat 2–100 metrin syvyydessä vedenpinnasta. Laji on hermafrodiitti: naaraat saavuttavat sukukypsyyden 22–24 senttimetrin mittaisina ja vaihtavat sukupuolta 28 senttimetrin mittaisena (SL). Lisääntymisaika on Karibialla marraskuusta huhtikuuhun, Bermudalla toukokuusta heinäkuuhun ja Meksikonlahden eteläosassa tammikuusta huhtikuuhun. Tummaevämeriahvenen yleisintä ravintoa ovat ravut ja muut äyriäiset, mutta ne syövät myös kaloja ja mustekaloja. == Lähteet == Luokka:Meriahvenet (alaheimo)
Cole Beasley

Cole Dickson Beasley (26. huhtikuuta 1989, Dallas, Texas) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Beasley edustaa Buffalo Billsiä, mutta on pelannut urallaan myös Dallas Cowboysissa. Yliopistotasolla Beasley edusti vuodet 2008–2011 Southern Methodist Universitya. Hän pelasi SMU:ssa 49 ottelua, joissa teki 14 touchdownia ja eteni syöttöjä vastaanottamalla 2959 jaardia. Häntä ei koskaan varattu NFL:ään, mutta hän solmi tulokassopimuksen Cowboysin kanssa vuonna 2012. Beasley pelasi Cowboysissa vuodet 2012–2018. Hän pelasi Dallasissa yhteensä 103 ottelua, joissa eteni syöttöjä vastaanottamalla 3271 jaardia ja teki 23 touchdownia. Maaliskuussa 2019 ilmoitettiin, että Bills ja Beasley solmivat nelivuotisen sopimuksen, jonka kokonaisarvo oli 29 miljonaa dollaria. Beasley on pelannut Billsissä 31 ottelua, joissa on tehnyt 10 touchdownia ja vastaanottanut syöttöjä 1805 jaardia. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Tiia Peltonen (pesäpalloilija)

Tiia Peltonen (s. 9. tammikuuta 2004) on suomalainen pesäpalloilija. Hän edustaa Superpesiksessä pelaavia Porin Pesäkarhuja. Peltonen oli voittamassa Pesäkarhuille Suomen mestaruutta kaudella 2021, jolloin hänet valittiin pudotuspelien arvokkaimmaksi pelaajaksi. Mestaruuden ratkaisseessa neljännessä finaalissa Peltonen toi Pesäkarhujen voittojuoksun. Peltosen kasvattajaseura on Kankaanpään Maila.https://www.superpesis.fi/joukkueet/naiset/pesakarhut- pori/ Hän pelaa sisäpelissä vaihtajana.https://www.superpesis.fi/uutiset/tiia-peltonen-on-yksi-alkukauden- debytanteista-superpesiksessa-hyvin-ottivat-porukkaan-mukaan/ Kaudella 2020 Peltonen voitti Pesäkarhujen joukkueessa SM- pronssin.https://www.pesis.fi/pesis-info/historia/mitalistit/ Peltonen on pelannut urallaan 27 Superpesiksen runkosarjan ottelua. Näissä hän on lyönyt yhden kunnarin ja kaksi tavallista juoksua, tuonut 38 juoksua ja kerännyt 101 kärkilyöntiä. Peltonen on pelannut urallaan myös 31 Ykköspesiksen runkosarjaottelua Kankaanpään Mailan joukkueessa. http://www.pesiksenmaailma.fi/index.php/pelaajakortit?pelaajaid=10100&view;=pelaajakortti Tilastot päivitetty 18. syyskuuta 2021. == Saavutukset == === Pelaajana === * 1 SM-kulta: 2021 * 1 SM-pronssi: 2020 * 3 Itä-Länsi-ottelua: 2022, 2023, 2024 https://www.superpesis.fi/uutiset/pesakarhujen-tiia-peltonen-vaihtaa-tyttojen- arvo-ottelusta-naisten-ita-lanteen/ https://www.superpesis.fi/uutiset/naisten-ita-lansi-valinnat-julki-arvo- ottelujoukkueet-uusiutuneet-rajusti-viime-vuodesta/ * Superpesiksen pudotuspelien arvokkain pelaaja: 2021 * Superpesiksen kuukauden pelaaja: (1) kesäkuu 2022 https://www.superpesis.fi/uutiset/jukka-pekka-vainionpaa- moukaroi-kuukauden-pelaajaksi-tiia-peltoselle-ensimmainen-valinta/ == Lähteet == Luokka:Suomalaiset pesäpalloilijat Luokka:Vuonna 2004 syntyneet Luokka:Elävät henkilöt
Tabita

Tabita on naisen etunimi. Se tulee aramean kielestä ja merkitsee gasellia. Raamatun Uudessa testamentissa mainitaan Tabita-niminen hurskas nainen, jonka apostoli Pietari herätti kuolleista. Digi- ja väestötietoviraston mukaan Suomessa on vuoteen 2023 mennessä tilastoitu noin 40–60 Tabita-nimistä naista. == Lähteet == Luokka:Etunimet
Laba Sosseh

Laba Badara Sosseh (12. maaliskuuta 1943 Gambia – 20. syyskuuta 2007) oli senegalilais-gambialainen salsaan erikoistunut laulaja.African Salsa Legend Laba Sosseh Dies in Senegal World Music Central Sosseh syntyi senegalilaiselle isälle ja gambialaiselle äidille. Hän varttui Gambian Banjulissa, jossa kuunteli kuubalaista musiikkia ja Johnny Pachecoa. 1960-luvulla Sosseh muutti Senegaliin, jossa hän vuonna 1962 perusti nigerialaisen saksofonisti Dexter Johnsonin kanssa Star Band de Dakar -kokoonpanon. Hän teki yhteistyötä myös tuottaja Aboudou Lassissin Sacodis-yhtiölle levyttäneen Special Liwanza -yhtyeen kanssa. Lassissin mukana Sosseh pääsi New Yorkiin levyttämään LP:t Salsa Africana Vol. 1 ja Vol. 2. Myöhemmin Sosseh levytti Pariisissa kuubalaisyhtye Orquesta Aragónin kanssa. Tämän jälkeen hän suuntasi jälleen New Yorkiin, jossa teki useita levytyksiä Roberto Torresin levy-yhtiölle. Hän pääsi tekemään yhteistyötä laulaja Monguiton ja muiden New Yorkissa toimineiden salsamuusikoiden kanssa. Senegalilaisyhtye Africandon kanssa tehty yhteistyö johti Sossehin hitin "Aminata" ilmestymiseen vuoden 1998 Baloba!-levyllä. Hänen musiikkiaan on julkaistu myös lukuisilla kokoelmalevyillä. Sosseh kuoli syyskuussa 2007 pitkään sairastettuaan. Hänellä oli 27 lasta. == Lähteet == Luokka:Senegalilaiset muusikot Luokka:Gambialaiset muusikot Luokka:Salsamuusikot Luokka:Vuonna 1943 syntyneet Luokka:Vuonna 2007 kuolleet
Ray Chen

Ray Chen (; s. 6. maaliskuuta 1989 Taiwan) on taiwanilaissyntyinen, Australiassa varttunut viulisti.Ray Chen: Biography AllMusicRay Chen (Taiwan/Australia) Menuhin Competition Chen teki solistina debyyttinsä Queenslandin sinfoniaorkesterin kanssa 8-vuotiaana. Hieman ennen 9-vuotispäiväänsä hän esiintyi vuoden 1998 talviolympialaisten avajaisjuhlakonsertissa Naganossa. Chen hyväksyttiin 15-vuotiaana opiskelijaksi Curtis Institute of Musiciin, jossa häntä opetti Aaron Rosand. Vuonna 2008 hän voitti kansainvälisen Yehudi Menuhin -kilpailun nuorille viulisteille ja vuonna 2009 Kuningatar Elisabetin musiikkikilpailun. Chen teki vuonna 2008 Venäjän-debyyttinsä Pietarissa tulkitsemalla Pjotr Tšaikovskin viulukonserton Mariinski-teatterin orkesterin kanssa. Vuonna 2012 hän esiintyi nuorimpana artistina siihen mennessä Nobel-palkintojenjakokonsertissa. Chen solmi vuonna 2010 levytyssopimuksen Sony Classicalin kanssa, ja ensimmäisellä albumillaan (Virtuoso, 2011) hän soitti Bachin, Franckin, Tartinin ja Wieniawskin teoksia Noreen Poleran säestyksellä. Tämä albumi toi Chenille Echo Klassik -palkinnon. Vuonna 2017 Chen siirtyi levyttämään Deccalle. Chen teki Carnegie Hall -debyyttinsä Sakari Oramon johtaman Tukholman kuninkaallisen filharmonisen orkesterin kanssa. Muita kapellimestareita, joiden johdolla hän on soittanut, ovat olleet Christoph Eschenbach, Kent Nagano, Riccardo Chailly, Vladimir Jurowski, Manfred Honeck, Daniele Gatti, Kirill Petrenko, Krzysztof Urbański ja Juraj Valčuha. Chen esiintyi Mozart in the Jungle -sarjassa.Ray Chen: Biography Decca Classics Hän on myös rikkonut klassisen musiikin, muodin ja popkulttuurin rajoja; hän on saanut muun muassa Giorgio Armanilta tukea ja päässyt Vogue-muotilehteen. == Lähteet == == Aiheesta muualla == * Viralliset sivut Luokka:Taiwanilaiset viulistit Luokka:Australialaiset viulistit Luokka:Vuonna 1989 syntyneet Luokka:Elävät henkilöt
Viipurin vankileiri

Viipurin vankileiri oli Suomen sisällissodan vankileiri, joka toimi Viipurissa huhtikuusta 1918 toukokuuhun 1919. Leirillä oli enimmillään toukokuun 1918 alussa noin 11 350 vankia.Suomen sotasurmat -tietokannan mukaan Viipurin vankileirillä kuoli nälkään, tauteihin tai teloituksiin 834 vankia. == Historia == Valkoiset perustivat vankileirin Viipurin taistelun yhteydessä 29. huhtikuuta, jolloin leirille alettiin keräämään kaupungissa antautuneita punaisia. Leirille sijoitettiin myös 5 000–6 000 Viipurin maalaiskunnassa käydyn Naulasaaren taistelun jälkeen vangittua punaista. Vangit sijoitettiin pääosin Linnoituksen kaupunginosaan Keskuskasarmille, mutta heitä oli myös useassa muussa paikassa eri puolilla Viipuria, kuten Paraatikentällä, lääninvankilassa ja Markovillan sotilassairaalassa. Leirin päällikkönä toimi aluksi Viipurin suojeluskuntaan kuulunut liikemies Hjalmar Sarkanen ja heinäkuusta 1918 lähtien majuri Gunnar Wennerström. Vankileirin koulutusohjaajana toimi pastori Arvo Pohjannoro ja lääkärinä Oskari Reinikainen. Kesällä 1918 Viipurin vankileiristä tuli yksi 13 keskusleiristä, jonne pienempien vankileirien vangit keskitettiin. Kun punaisia samaan aikaan myös vapautettiin jäi Viipuriin enää noin 8 000 vankia. 15. syyskuuta leirin ylläpito siirtyi armeijan vastuulta vankeinhoitolaitokselle ja samalla se muuttui pakkotyölaitokseksi. Viipurin pakkotyölaitos suljettiin toukokuun lopussa 1919, jolloin jäljellä olleet vangit siirrettiin Lahden pakkotyölaitokseen. Viipurin vankileirillä olivat vangittuna muun muassa kansanedustajat Anni Savolainen, Maria Paaso, Kaarlo Saari ja Axel Åhlström, ay-toimitsija Väinö Uurtamo, toimittajat Osvald Fager, A. E. Forsman, Gunnar Mörn ja Hannes Uksila, kirjailijat Oskar Johansson, Verneri Jokiruoho ja Otto Saarnio, taidemaalari Väinö Kunnas, valokuvaaja Heikki Aho sekä Aarne Arvonen, Otto Kalvitsa, Oiva Lundén ja Vilho Pentikäinen. Vankileirillä teloitettujen joukossa olivat kansanedustajat J. V. Hakkinen, Samuli Häkkinen, Sofia Hjulgrén, Vilho Lehokas ja Juho Rikkonen sekä kirjailija Emil Lehén ja opettaja Riku Penttinen. Kansanedustajat Julius Nurminen ja Albin Valjakka kuolivat tauteihin. Huomiota on herättänyt myös punakaartin keittiössä työskennelleen 15-vuotiaan Ester Rahkosen teloitus. == Lähteet == Luokka:Vankileirit Suomessa 1918 Luokka:Viipurin historia
Essi Unkuri

Essi Unkuri (s. 16. toukokuuta 1998 Vaasa) on suomalainen näyttelijä, malli ja kauneuskilpailija. Hän voitti Miss Suomi 2021 -kilpailun. == Elämä ja ura == Hän opiskeli Haaga-Helia ammattikorkeakoulussa vuosina 2017–2021 Johdon assistenttityön ja kielten koulutusohjelmassa. Näyttelijänä Unkuri on esiintynyt muun muassa Pelimies-jaksossa ”Jussi Niinistö ja Rosa Meriläinen” ja Rantabaarin jaksossa ”Mustasukkaisvaihto”. Hän näytteli elokuvassa MC- Helper 3, joka julkaistiin joulukuussa 2018, ja elokuvassa elokuvassa The Creeps, joka julkaistaan Suomessa joulukuussa 2021. Hän näytteli myös Salatut elämät -tv-sarjan yhdessä jaksossa keväällä 2022. Unkuri kilpaili Miss Suomi 2017 -finaalissa, jossa ei kuitenkaan päässyt kolmen parhaan joukkoon. Hän osallistui toistamiseen Miss Suomi -kilpailuun vuonna 2021, jolloin hän voitti tittelin kahdeksan missin finaalissa. Unkurista tuli näin Suomen Miss Universum 2022 -edustaja. Kilpailu järjestettiin joulukuussa 2021 Israelissa, mutta Unkuri karsiutui jo ennen semifinaalia. Unkuri asuu avoliitossa kihlattunsa Viljami Harjuniemen kanssa Helsingissä. == Filmografia == * 2017 – Pelimies: Jussi Niinistö ja Rosa Meriläinen * 2018 – MC-Helper 3 * 2019 – Rantabaari: Mustasukkaisuutta * 2021 – The Creeps == Lähteet == == Aiheesta muualla == * * Essi Unkuri Instagramissa Luokka:Miss Suomi -kilpailun voittajat Luokka:Suomalaiset näyttelijät Luokka:Suomalaiset televisionäyttelijät Luokka:Elävät henkilöt Luokka:Vuonna 1998 syntyneet
Östen Sjöstrand

Östen Sjöstrand (16. kesäkuuta 1925 Göteborg, Ruotsi – 13. toukokuuta 2006) oli ruotsalainen kirjailija ja Ruotsin akatemian jäsen vuodesta 1975. Hän aloitti runoilijana 1940-luvun lopulla, ja runoissa heijastuu hänen katolinen ajatusmaailmansa. Hän oli kiinnostunut ranskalaisesta symbolismista. Hän kirjoitti myös esseitä, kuunnelmia ja oopperalibreton Gästabudet. Hänen puolisonsa oli kirjailija Ella Hillbäck. ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsin akatemian jäsenet Luokka:Vuonna 1925 syntyneet Luokka:Vuonna 2006 kuolleet
Harry Styles (albumi)

Harry Styles on laulaja-lauluntekijä Harry Stylesin esikoisalbumi, joka julkaistiin 12. toukokuuta 2017. == Kappaleet == # # # # # # # # # # == Lähteet == Luokka:Vuoden 2017 esikoisalbumit Luokka:Brittiläiset popalbumit
Tormod Skagestad

Tormod Skagestad (9. elokuuta 1920 Krødsherad, Norja – 4. tammikuuta 1997 Alfaz del Pi, Espanja) oli norjalainen kirjailija, dramaturgi ja teatterinjohtaja. Hän kirjoitti näytelmiä, runoja ja romaaneja. Skagestad oli Det Norske Teatretin johtaja 1960–1979 ja Norjan merkittävin teatterinjohtaja toisen maailmansodan jälkeen. ==Lähteet== Luokka:Norjalaiset kirjailijat Luokka:Dramaturgit Luokka:Teatterinjohtajat Luokka:Vuonna 1920 syntyneet Luokka:Vuonna 1997 kuolleet
Sheezus

Sheezus on laulaja-lauluntekijä Lily Allenin kolmas studioalbumi, joka julkaistiin 2 toukokuuta 2014. == Kappaleet == # # # # # # # # # # # # # 1:38 # == Arvostelut == * AllMusic: * Soundi: == Lähteet == Luokka:Vuoden 2014 albumit Luokka:Lily Allenin albumit
No Shame (Lily Allenin albumi)

No Shame on laulaja-lauluntekijä Lily Allenin neljäs studioalbumi, joka julkaistiin 8. kesäkuuta 2018. == Kappaleet == # # # # # # # # # # # # # # == Arvostelut == * AllMusic: * Soundi: == Lähteet == Luokka:Vuoden 2018 albumit Luokka:Lily Allenin albumit
Peruskoulua korvaava koulu

Peruskoulua korvaava koulu oli Suomen koulujärjestelmässä 1970–1990-luvuilla yksityiskoulu, joka ei ollut kuntien tai valtion omistama.Peruskoululaki 1983 (476/1983) 77 §. Finlex. Nykyisin käsitteen on korvannut nimitys opetuksen järjestäjä. Suomessa tehtiin 1970-luvulla muiden Pohjoismaiden esimerkkiä noudattanut peruskoulu-uudistus, jossa aikaisempi rinnakkaiskoulujärjestelmä korvattiin yhdeksänvuotisella peruskoululla. Peruskouluksi yhdistettiin kansakoulu, oppikoulujen keskikoululuokat (1.–5.) ja kansalaiskoulu. Kuinka Helsinki siirtyi uuteen koulusysteemiin? Jouko Kauranne. Sivu 117 ja 128. Latautuva PDF. Viitattu 19.9.2021. Korvaavat koulut noudattivat samoja tuntijakoja ja opetussuunnitelmia kuin kuntien ja valtion vastaavat koulutYksityiskoulut jäivät henkiin. Helsingin Sanomat 8.11.2013. Viitattu 19.9.2021. ja opetus oli oppilaille maksutonta. Peruskoulua kritisoitiin voimakkaasti sen alkuvuosista lähtien. Uudistuksen vastustajat pelkäsivät peruskoulun romuttavan koulutuksen tason. Sekin oli yksi syy korvaavien koulujen kannattamiseen. Peruskoulukritiikki vaimeni varsinaisesti vasta 2000-vuosikymmenen aikana PISA-tutkimusten julkistamisten jälkeen. Vasemmisto pyrki kunnallistamaan kaikki yksityiskoulut, joita oikeisto taas puolusti. Lakia muutettiin siten, että kunnille annettiin oikeus antaa tai olla antamatta koulupiiriä kunnan alueella toimiville yksityisille kouluille. Tämä olisi merkinnyt sitä, että yksityiskoulut olisivat jääneet vaille oppilaita. Yksityiskoulujen turvana oli koulujärjestelmälaki, joka antoi kouluille oikeuden valita korvaavan koulun aseman. Lisäksi yksityiskoulujen koulurakennuksia tarvittiin, jotta oppilaat mahtuisivat kouluihin. Helsingissä peruskouluun siirtymistä alettiin suunnitella kaupungin koulusuunnittelutoimikunnassa marraskuussa 1970. Keskustelu asiasta näkyi sanomalehtien yleisönosastokirjoituksissa, joissa yksityiskoulujen vastustajat ja puolustajat esittivät omia perusteitaan. Asia saatiin kaupunginvaltuustossa sovituksi vasta joulukuussa 1976. Helsinkiin jäi 18 yksityiskoulua. Lahden yhteiskoulusta tuli vuonna 1975 Suomen ensimmäinen suomenkielinen peruskoulua korvaava koulu. Asian sopiminen oli vaikeaa esimerkiksi Kemissä, jossa yksityinen Kemin yhteiskoulu kamppaili pitkään pääsystä korvaavaksi kouluksi, mutta joutui lopulta vuonna 1975 liittymään kaupungin koulutoimeen.Kemin yhteiskoulu 1957–1975. Yksityiskoulut.fi. Viitattu 19.9.2021. ==Lähteet== * Luokka:Suomi 1970-luvulla